Un şofer a fost filmat în judeţul Cluj, în timp ce îşi conducea maşina pe contrasens, pe Autostrada Transilvania. Imaginile au fost postate pe Facebook, transmite corespondentul MEDIAFAX.

Un şofer a fost filmat, marţi, de către un alt participant la trafic, în timp ce îşi conducea maşina pe contrasens pe autostrada A3, tronsonul Turda - Gilău din judeţul Cluj, iar imaginile au fost postate pe mai multe grupuri de Facebook.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

În film se vede cum maşina apare în faţa şoferului care filmează, venind pe contrasens pe banda a doua a autostrăzii.

În postarea de pe unul dintre grupurile de Facebook se arată că autoturismul, care ar fi înmatriculat în judeţul Alba, a fost surprins pe contrasens, pe autostrada A3 Turda – Gilău, iar bărbatul care a filmat cu camera de bord a unei maşini care circula regulamentar a trimis filmul Poliţiei pentru ca şoferul vinovat să fie găsit şi tras la răspundere.

Editor web: Vlad Mironescu